กระทรวงพาณิชย์ เปิดโครงการพาณิชย์ลดราคาช่วยประชาชน ครั้งที่ 2 บรรเทาภาระค่าครองชีพให้กับประชาชนในช่วงภาวะวิกฤตโควิด-19
กระทรวงพาณิชย์ เปิดโครงการพาณิชย์ลดราคาช่วยประชาชน ครั้งที่ 2 บรรเทาภาระค่าครองชีพให้กับประชาชนในช่วงภาวะวิกฤตโควิด-19นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดโครงการพาณิชย์ลดราคาช่วยประชาชน ครั้งที่ 2 โดยกล่าวว่า โครงการนี้เป็นความช่วยเหลือต่อเนื่องจากกระทรวงพาณิชย์ที่ร่วมกับผู้ผลิตสินค้ารายใหญ่ ห้างสรรพสินค้า ลดราคาสินค้าเพื่อช่วยบรรเทาความเดือดร้อนให้กับประชาชนในช่วงสถานการณ์การแพร่ระบาดของโรคโควิด-19 หลังจากได้เริ่มดำเนินโครงการครั้งที่ 1 ไปแล้วเมื่อวันที่ 16 เมษายนที่ผ่านมา โดยครั้งที่ 2 นี้ ยังคงลดราคาสินค้าใน 6 หมวดสินค้าจำเป็นต่อการดำรงชีพ ประกอบด้วย หมวดอาหารและเครื่องดื่ม /อาหารปรุงสำเร็จแช่แข็ง / ซอสปรุงรส / ของใช้ในชีวิตประจำวัน / ของใช้ชำระร่างกาย และ/ผลิตภัณฑ์ซักล้าง ในครั้งนี้มีสินค้าเข้าร่วมรายการเพิ่มมากขึ้นกว่าครั้งที่ 1 จาก 72 รายการเป็น 3,025 รายการ ลดราคาสูงสุดถึงร้อยละ 68 ซึ่งมีผู้ประกอบการเข้าร่วมโครงการถึง 51 องค์กร แบ่งเป็นผู้ประกอบการข้าวสารถุง 18 บริษัท / ผู้ประกอบการสินค้าอุปโภคและบริโภค 20 บริษัท และ/ห้างสรรพสินค้า 13 แห่งทั่วประเทศ อาทิ ห้างสรรพสินบิ๊กซี ห้างสรรพสินค้าเทสโก้โลตัส / เดอะมอลล์ / Maxvalue / Tops / เครือซีพีออล์ เป็นต้น โดยจะเริ่มลดราคาสินค้าตั้งแต่วันนี้ 25 เมษายนไปจนถึงวันที่ 30 มิถุนายน 2563นายจุรินทร์ ลักษณวิศิษฎ์ กล่าวอีกว่า สำหรับโครงการพาณิชย์ลดราคาช่วยประชาชน ที่จัดทั้งสองครั้งนี้ ที่เริ่มตั้งแต่วันที่ 16 เมษายน-30 มิถุนายน 2563 ทางกรมการค้าภายในได้ประเมินเบื้องต้นว่า จะช่วยลดภาระค่าครองชีพให้กับประชาชนในช่วงภาวะวิกฤติโควิด-19 ได้ไม่ต่ำกว่า 1 พันล้านบาท